**HOTARARE nr. 770 din 19 octombrie 2016**

privind unele masuri pentru aplicarea Regulamentului (UE) nr. 649/2012 al Parlamentului European si al Consiliului din 4 iulie 2012 privind exportul si importul de produse chimice care prezinta risc

EMITENT: GUVERNUL

PUBLICAT IN: MONITORUL OFICIAL nr. 847 din 25 octombrie 2016

Data intrarii in vigoare : 4 noiembrie 2016

 Avand in vedere prevederile art. 8 alin. (2), art. 15 alin. (1), art. 24 si 25 din Ordonanta de urgenta a Guvernului nr. 195/2005 privind protectia mediului, aprobata cu modificari si completari prin Legea nr. 265/2006, cu modificarile si completarile ulterioare,

 in temeiul art. 108 din Constitutia Romaniei, republicata,

 Guvernul Romaniei adopta prezenta hotarare.

 ART. 1

 Prezenta hotarare stabileste unele masuri pentru aplicarea Regulamentului (UE) nr. 649/2012 al Parlamentului European si al Consiliului din 4 iulie 2012 privind exportul si importul de produse chimice care prezinta risc, publicat in Jurnalul Oficial al Uniunii Europene (JOUE) seria L nr. 201 din 27 iulie 2012, cu modificarile si completarile ulterioare, denumit in continuare Regulament.

 ART. 2

 (1) Se desemneaza Ministerul Mediului, Apelor si Padurilor ca autoritate nationala pentru coordonarea si aplicarea prevederilor Regulamentului, potrivit art. 4 paragraful 1 al acestuia.

 (2) Se desemneaza Agentia Nationala de Administrare Fiscala prin Directia Generala a Vamilor si Garda Nationala de Mediu, institutie publica care se afla in subordinea Ministerului Mediului, Apelor si Padurilor, ca autoritati de control al exportului si al importului de produse chimice care prezinta risc, inscrise in anexa I la Regulament, potrivit art. 18 alin. (1) paragraful 1 al acestuia.

 (3) Modalitatile de realizare a controlului, precum si modalitatile de colaborare intre autoritatile prevazute la alin. (1) si (2) se stabilesc prin ordin al ministrului mediului, apelor si padurilor si al ministrului finantelor publice, in termen de 90 zile de la data intrarii in vigoare a prezentei hotarari.

 (4) Pentru punerea in aplicare a prevederilor art. 22 alin. (1) din Regulament, autoritatile competente prevazute la alin. (2) au obligatia de a transmite, la solicitarea Ministerului Mediului, Apelor si Padurilor, pana la data de 31 martie a fiecarui an, informatiile prevazute de acesta, in functie de specificul activitatii fiecarei autoritati. Autoritatea nationala desemnata la alin. (1) furnizeaza Comisiei informatiile prevazute la art. 22 alin. (1) din Regulament in baza datelor colectate de la autoritatile competente desemnate la alin. (2).

 ART. 3

 (1) Constituie contraventii si se sanctioneaza cu amenda de la 10.000 lei la 30.000 lei urmatoarele fapte:

 a) nerespectarea de catre exportator a obligatiei de a notifica autoritatii nationale desemnate exportul unui produs inscris in partea 1 a anexei I la Regulament cu 35 de zile inainte de efectuarea primului export si ulterior, cu 35 de zile inainte de efectuarea primului export al aceluiasi produs pentru fiecare an calendaristic in parte, prevazuta la art. 8 alin. (2) din Regulament;

 b) nerespectarea de catre exportator/importator a obligatiei de a furniza informatiile suplimentare referitoare la produsele chimice, conform art. 10 alin. (2) din Regulament;

 c) nerespectarea de catre exportator/importator a obligatiei de a furniza, la cererea Comisiei, toate informatiile pertinente prevazute la articolul 11 alin. (4) din Regulament, in termenul prevazut de 60 de zile;

 d) nerespectarea de catre exportator a conditiilor referitoare la dimensiunea si ambalajul recipientelor pentru produsele pesticide prevazute de art. 14 alin. (10) din Regulament;

 e) nerespectarea de catre exportator a obligatiei de a furniza autoritatii nationale desemnate informatiile privind circulatia de tranzit, pana la termenul stabilit de art. 16 alin. (2) din Regulament;

 f) nerespectarea de catre exportator a cerintelor referitoare la limba in care trebuie oferite informatiile de pe eticheta sau din fisa cu date de securitate, conform art. 17 alin. (4) din Regulament;

 g) nerespectarea de catre exportator a obligatiei de a furniza numerele de referinta de identificare in declaratia de export, potrivit prevederilor art. 19 alin. (1) si (2) din Regulament;

 h) nerespectarea de catre exportator a obligatiei de a transmite agentiei informatiile solicitate prin intermediul bazei de date a acesteia, potrivit art. 19 alin. (3) din Regulament.

 (2) Constituie contraventii si se sanctioneaza cu amenda de la 30.000 de lei la 50.000 de lei urmatoarele fapte:

 a) desfasurarea de catre operatorul economic a activitatilor de export cu produse chimice care prezinta risc, prevazute la art. 7 alin. (1) si (2) din Regulament, fara derularea procedurilor de notificare prevazute de acesta;

 b) nerespectarea de catre exportator/importator a obligatiei de raportare anuala prevazuta la art. 10 alin. (1) din Regulament, pana la data-limita stabilita de acesta;

 c) efectuarea de catre operatorul economic a exportului unui produs restrictionat de catre un stat tert, dupa expirarea termenului de 6 luni prevazut la art. 14 alin. (4) din Regulament;

 d) exportul de catre operatorul economic a produselor prevazute la art. 14 alin. (6) din Regulament, daca nu sunt indeplinite conditiile de exceptare stabilite de acesta;

 e) efectuarea de catre operatorul economic a exportului unui produs cu mai putin de 6 luni inainte de data expirarii valabilitatii acestuia, atunci cand aceasta exista, potrivit prevederilor art. 14 alin. (10) din Regulament;

 f) nerespectarea de catre exportator a obligatiei de a inscriptiona pe eticheta, in cazul exporturilor de pesticide, informatiile privind conditiile de depozitare si stabilitate ale produsului exportat, pentru conditiile climatice ale zonei geografice ale tarii importatoare, sau a obligatiei de a se conforma cu normele de puritate stabilite in legislatia Uniunii Europene, prevazute la art. 14 alin. (11) din Regulament;

 g) nerespectarea de catre exportator a interdictiei de a exporta produse chimice sau articole a caror utilizare este interzisa in cadrul Uniunii Europene, in vederea protejarii sanatatii oamenilor sau a mediului, potrivit art. 15 alin. (2) din Regulament;

 h) nerespectarea de catre exportator a cerintelor referitoare la ambalarea, etichetarea sau fisa tehnica de securitate prevazute la art. 17 alin. (1)-(3) din Regulament.

 (3) Constatarea contraventiilor si aplicarea sanctiunilor se realizeaza de catre personalul anume imputernicit din cadrul Garzii Nationale de Mediu.

 (4) Contraventiilor prevazute la alin. (1) si (2) le sunt aplicabile dispozitiile Ordonantei Guvernului nr. 2/2001 privind regimul juridic al contraventiilor, aprobata cu modificari si completari prin Legea nr. 180/2002, cu modificarile si completarile ulterioare.

 ART. 4

 La data intrarii in vigoare a prezentei hotarari, Hotararea Guvernului nr. 305/2007 privind unele masuri pentru aplicarea Regulamentului Parlamentului European si al Consiliului nr. 304/2003 privind exportul si importul produsilor chimici periculosi, publicata in Monitorul Oficial al Romaniei, Partea I, nr. 226 din 3 aprilie 2007, se abroga.

 ART. 5

 Pentru anul 2016, informatiile prevazute la art. 2 alin. (4) se transmit in termen de 30 de zile de la data intrarii in vigoare a prezentei hotarari.

 ART. 6

 Pana la data intrarii in vigoare a ordinului prevazut la art. 2 alin. (3) se aplica prevederile Ordinului ministrului mediului si dezvoltarii durabile, al ministrului economiei si finantelor, al ministrului sanatatii publice si al ministrului muncii, familiei si egalitatii de sanse nr. 1.239/1.338/1.460/753/2007 privind modalitatile de realizare a controlului exportului si importului produsilor chimici periculosi, precum si modalitatile de colaborare dintre autoritati, conform Hotararii Guvernului nr. 305/2007 privind unele masuri pentru aplicarea Regulamentului Parlamentului European si al Consiliului (CE) nr. 304/2003 privind exportul si importul produsilor chimici periculosi.

 ART. 7

 Prezenta hotarare intra in vigoare la 10 zile de la data publicarii.

 PRIM-MINISTRU

 DACIAN JULIEN CIOLOS

 Contrasemneaza:

 ---------------

 Ministrul mediului, apelor si padurilor,

 Cristiana Pasca Palmer

 Viceprim-ministru,

 ministrul economiei, comertului

 si relatiilor cu mediul de afaceri,

 Costin Grigore Borc

 Ministrul agriculturii

 si dezvoltarii rurale,

 Achim Irimescu

 Ministrul afacerilor externe,

 Lazar Comanescu

 Ministrul finantelor publice,

 Anca Dana Dragu

 Ministrul sanatatii,

 Vlad Vasile Voiculescu

 Ministrul muncii, familiei,

 protectiei sociale

 si persoanelor varstnice,

 Dragos-Nicolae Pislaru

 Bucuresti, 19 octombrie 2016.

 Nr. 770.

 ----